ཨ་རའོ་བྷྱོ་ཡིས་བསྟན་འདོད་པ་ནི་སྲོལ་རྒྱུན་ལོ་ཙཱའི་གཞུང་ལུགས་ཀྱི་འཐུས་ཚང་མིན་པའི་རང་བཞིན་དེ་ཡིན་ཞིང་།ཁྱད་པར་དུ་ཐའེ་ཐི་ལིདང་ཁ་ཐེ་ཧྥུ་ཏི།ནའེ་ཏ།སི་ཐན་ནབཅས་ཀྱི་ལོ་ཙཱའི་གཞུང་ལུགས་དེ་རེད།ཨ་རའོ་བྷྱོ་ཡི་དགོངས་པ་ལྟར་ན།མ་རྩོམ་ནི་ཀློག་པ་པོར་ཁ་གཏད་ནས་བྱུང་བ་ཞིག་ཡིན་ཕྱིར།ཀློག་པ་པོས་དཔེ་ཀློག་དང་ལོ་ཙཱ་བྱེད་པའི་ཁྲོད།རྩོམ་པ་པོའི་བརྗོད་འདོད་ཀྱི་ནང་དོན་ཁོ་ནར་གསེད་འགྲོལ་བྱེད་པ་ཙམ་མ་ཡིན་པར།དེ་ལས་ལྷག་པའི་ནང་དོན་གསར་པ་ཞིག་ཀྱང་རང་རང་གི་གོ་སྟོབས་སུ་འདྲེན་ཆོག་པར་འདོད།ཨ་རའོ་བྷྱོ་ཡིས་མུ་མཐུད་དུ་བསྟན་དོན།མོར་མཚོན་ན་ལོ་ཙཱ་ནིབསྐྱར་བྲིས་དེབཅིག་རེད་ཟེར་བར་མོས་པ་ཟབ་ཅིང་།དེ་ལྟར་བྱས་ཚེ་མ་རྩོམ་གཉིས་སམ་ཡང་ན་གཉིས་ཡན་ཆད་འབྱུང་སྲིད་པར་མ་ཟད།མ་རྩོམ་ཕན་ཚུན་ཞིབ་བསྡུར་བྱས་པ་བརྒྱུད་མ་རྩོམ་གཞན་གསར་པ་ཞིག་འབྱུང་བར་གོ་སྐབས་བསྐྲུན་པ་རེད།དེ་བས།དུས་རབས་མི་འདྲ་བ་རེ་རེརབསྐྱར་བྲིས་དེབམི་འདྲ་བ་རེ་ཡོད་ན་འགྲིག་ཅིང་།དུས་རབས་གསར་པའིབསྐྱར་བྲིས་དེབཀྱིས་དུས་རབས་རྙིང་པའིབསྐྱར་བྲིས་དེབཀྱི་ཚབ་བྱེད་ཆོག་པར་གསུངས།